ஒரு­வேளை தனது மகன், நண்பி அல்லது காதலி ஒருத்தியின் நிர்வாணப் புகைப்படத்தைக் கசியவிட்டு அது கண்டுபிடிக்கப்பட்டால், ‘படத்தை அனுப்பிய பெண்ணைக் கண்டியுங்கள்’ என்றும், ‘அந்தப் பெண் ஒழுக்கமானவளாக இருந்திருந்தால் இந்த நிலை ஏற்பட்டிருக்காது’ என்றும், ‘இப்படியெல்லாம் படத்தை அனுப்பும் அந்தப் பெண் எப்படிப்பட்டவளோ?’ என்று விமர்சிப்பதைத் தவிர்க்க வேண்டும். அந்தப் பெண் வைத்திருக்கும் நம்பிக்கையை தங்கள் மகன் உடைத்துவிட்டதை முதலில் ஒத்துக்கொள்ள வேண்டும். தங்கள் மகன் மீது அந்தப் பெண் கொண்டிருக்கும் காதலின் அளவைப் புரிந்துகொள்ள வேண்டும்.